Лепшым аматарам творчасці Карнея Чукоўскага прадставілі выхаванца ясляў-сада № 1 г. Докшыцы Аляксандра Пятровіча, які віхрам, уварваўся на сцэну і адразу паказаў, хто тут галоўны. З сабой хлопчык прыхапіў любімую кнігу, а перад гледачамі выступіў з вершам пра Бармалея. Яшчэ адна аматарка паэзіі – пяцігадовая Ангеліна Кімстач – прыехала на шоу-праграму з Валкалат. Яе бабуля расказала, што дзяўчынка пачала размаўляць толькі ў тры гады. Але ўжо ў чатыры яна так пранікнёна і выразна чытала вершы, што стала актыўнай удзельніцай усіх мерапрыемстваў Валкалацкага СДК. Са званнем “Лепшы за ўсіх” Сашу і Ангеліну павіншавалі артыстка Докшыцкага народнага тэатра Святлана Шышла і загадчык філіяла № 1 ГЦК, вядомая вядучая раённых мерапрыемстваў Крысціна Гмырак.